cyanic-selkie/wikianc huggingface dataset:
Μέσος όρος
Σταθμισμένος μέσος
Αυτός ο τύπος βρίσκει σε εφαρμογές όπως ο υπολογισμός της θέσης του κέντρου μάζας στη φυσική ή του γενικού βαθμού πρόσβασης στις πανελλήνιες εξετάσεις. Οι συντελεστές βαρύτητας επιτρέπουν την προσαρμογή του μέσου όρου στις ανάγκες μας, ανάλογα με τη φύση του προβλήματος.
Μέσοι όροι και ακολουθίες
Ο μέσος όρος όπως ορίστηκε αρχικά ονομάζεται πληρέστερα αριθμητικός μέσος όρος ή αριθμητικός μέσος, γιατί αν τρεις αριθμοί α, β, γ επαληθεύουν τον τύπο του αποδεικνύεται ότι είναι διαδοχικοί όροι αριθμητικής προόδου. Ο αριθμητικός μέσος χ των θετικών αριθμών α1, α2, ..., αν είναι:
Με παρόμοιο τρόπο αν τρεις θετικοί αριθμοί α, β, γ είναι διαδοχικοί όροι γεωμετρικής προόδου ισχύει ότι. Ο αριθμός β λέγεται και γεωμετρικός μέσος των α και γ. Ο γεωμετρικός μέσος λ των θετικών αριθμών α1, α2, ..., αν είναι:
Αν τρεις θετικοί αριθμοί α, β, γ είναι διαδοχικοί όροι αρμονικής προόδου ισχύει ότι. Ο αριθμός β λέγεται και αρμονικός μέσος των α και γ. Ο αρμονικός μέσος ρ των θετικών αριθμών α1, α2, ..., αν είναι:
Μεταξύ των τριών αυτών μέσων όρων ισχύει η ανισότητα αριθμητικού-γεωμετρικού-αρμονικού μέσου: χ>λ>ρ, ενώ αν α1=α2=...=αν, τότε χ=λ=ρ, ή πληρέστερα για τους θετικούς αριθμούς α1, α2, ..., αν ισχύει:
Ενεργός τιμή
Αρκετές φορές στη Φυσική ή Μηχανική δε μας ενδιαφέρει ο ίδιος ο αριθμητικός μέσος, αλλά ο μέσος όρος των τετραγώνων ή άλλης δύναμης του μεγέθους που μελετάμε. Για παράδειγμα αν αναζητούμε τη μέση κινητική ενέργεια ενός μορίου, μας ενδιαφέρει ο όρος και όχι ο όρος , ο οποίος είναι μεγαλύτερος από τον προηγούμενο. Ωστόσο πολλές φορές υπολογίζονται όροι τύπου, οι οποίοι ονομάζονται ενεργές τιμές. Για παράδειγμα ο προηγούμενος ονομάζεται u ενεργό και συνήθως συμβολίζεται με uεν. Σε τέτοιες περιπτώσεις ίσως να μη μπορούμε να προσδιορίσουμε το μέσον όρο, και αντί αυτού χρησιμοποιούμε ως μέτρο θέσης την ενεργή τιμή.
Δείτε επίσης
Κατηγορία:Στατιστικές μέθοδοι Κατηγορία:Αριθμητικές συναρτήσεις
Εθνική Βενεζουέλας (καλαθοσφαίριση γυναικών)
Η εθνική ομάδα καλαθοσφαίρισης γυναικών της Βενεζουέλας αντιπροσωπεύει τη Βενεζουέλα στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης της Βενεζουέλας (Federación Venezolana de Baloncesto).
Συμμετοχές σε διεθνείς διοργανώσεις
Μεγαλύτερη επιτυχία της μέχρι σήμερα είναι η κατάκτηση του χάλκινου μεταλλίου στο Πρωτάθλημα Νοτίου Αμερικής που διοργανώθηκε στη Βραζιλία το 1999.
Κατατάξεις σε διεθνείς διοργανώσεις
μικρογραφία|δεξιά|320px|Στιγμιότυπο από αγώνα της Εθνικής Βενεζουέλας εναντίον της Βραζιλίας από το Πρωτάθλημα Νότιας Αμερικής στον Ισημερινό το 2014.
Εξωτερικοί σύνδεσμοι
Βενεζουελα Γυναικων
AQ
Η συντομογραφία λατινικών χαρακτήρων AQ ή .aq (στην αγγλική γλώσσα προφέρεται έι-κιου) μπορεί να αναφέρεται:
1148
Η τρέχουσα σελίδα αφορά το έτος 1148 κατά το Γρηγοριανό ημερολόγιο
Εθνόσημο του Βρετανικού Εδάφους της Ανταρκτικής
right|200px
Το εθνόσημο του Βρετανικού Εδάφους της Ανταρκτικής παραχωρήθηκε για πρώτη φορά από τη Βασίλισσα της Αγγλίας το 1952, όταν ακόμα το έδαφος αποτελούσε κτήση των Νήσων Φώκλαντ μαζί με τα Νησιά Νότιας Γεωργίας και Νότια Σάντουιτς.
Το εθνόσημο περιλαμβάνεται και στη σημαία του Βρετανικού Εδάφους της Ανταρκτικής.
Πλάγιος μέσος
Οι όροι πλάγιος μέσος ή πλευρικός μέσος ή ακραίος μέσος ή εξτρέμ (αγγλικά: wide midfielder και winger) είναι σχεδόν συνώνυμοι όροι που αναφέρονται σε θέση του ποδοσφαίρου. Ένας παίχτης μπορεί να περιγράφεται πιο συγκεκριμένα ως δεξιός μέσος ή αριστερός μέσος, ανάλογα αν παίζει κυρίως στη δεξιά ή αριστερή πλευρά του γηπέδου. Ο όρος (δεξί ή αριστερό) «εξτρέμ» είναι παλιότερος και χρησιμοποιείται περισσότερο αναφορικά με επιθετικούς πλάγιους παίχτες. Επίσης συχνά χρησιμοποιούνται στην ελληνική γλώσσα και οι όροι «δεξί χαφ» και «αριστερό χαφ» γενικά για τους (δεξιούς και αριστερούς) μέσους, το οποίο μπορεί να προκαλέσει μια κάποια σύγχυση ή ασάφεια αφού ένας μέσος μπορεί να παίζει π.χ. στον κεντρικό άξονα και όχι στα άκρα. Ο όρος «χαφ» είναι άλλωστε και κάπως αναχρονιστικός. Προέρχεται αρχικά από παλαιότερα συστήματα όπως το ευρέως χρησιμοποιούμενο μέχρι και τη δεκαετία του 1960 σύστημα WM με δύο "full-back" και τρία "half-back" (όπως επικράτησαν να λέγονται αρχικά στην αγγλική γλώσσα) και πέντε "forward". Από τους όρους αυτούς καθιερώθηκαν αργότερα - και στην ελληνική - οι όροι back, half και forward (μπακ, χαφ και φόργουορντ) για τους αμυντικούς, μέσους και επιθετικούς παίχτες αντίστοιχα. Σήμερα έχουν προστεθεί και αρκετοί ακόμα πιο «ειδικοί» ρόλοι και θέσεις, και η αντίστοιχη ορολογία (βλέπε και σχήμα δεξιά όπου δίνονται 18 διαφορετικές θέσεις και τα αρχικά της αντίστοιχης ορολογίας που χρησιμοποιείται).
Ο πλάγιος είναι συνήθως μεσοεπιθετικός που παίζει στα άκρα του γηπέδου κοντά στη γραμμή του πλαγίου άουτ. Πολλές φορές απαιτείται να παίζει τόσο επιθετικά όσο και αμυντικά από το ένα κόρνερ ως το άλλο. Είναι μια θέση με μεγάλες απαιτήσεις τόσο σε φυσική κατάσταση όσο και σε τεχνική κατάρτιση. Παραδοσιακά, ο πλάγιος ήταν καθαρά επιθετικός παίκτης που έκανε επιθέσεις με τη μπάλα στα πόδια από τα πλάγια με σκοπό να βγάζει σέντρες προς τον κεντρικό επιθετικό και δεν αναμενόταν να γυρίζει πίσω για να υπερασπιστεί την άμυνα. Αυτό άρχισε να αλλάζει τη δεκαετία του 1960. Στο Παγκόσμιο Κύπελλο 1966 η Αγγλία έπαιξε χωρίς ακραίους επιθετικούς από την ημιτελική φάση και μετά. Μια τακτική που οδήγησε στο σύγχρονο 4-4-2 σχηματισμό. Στις πιο σύγχρονες τακτικές οι πλάγιοι παίκτες έχουν ένα πιο απαιτητικό ρόλο, υπό την έννοια ότι αναμένεται να παρέχουν αμυντική κάλυψη στους κεντρικούς αμυντικούς, να γυρίζουν πίσω για να πάρουν τη μπάλα, και επιπρόσθετα να είναι ικανοί να περνάνε στην επίθεση με τρίπλες καθώς και με διαγώνιες μπαλιές προς τους κεντρικούς επιθετικούς και τους κρυφούς (δεύτερους) επιθετικούς. Σε συστήματα με τρεις παίκτες στη μεσαία γραμμή οι πλάγιοι μέσοι ορισμένες φορές αναπτύσσονται από τα πλευρά παράλληλα με το κεντρικό χαφ ή playmaker. Ακόμη πιο απαιτητικός είναι ο ρόλος του πλαγίου-αμυντικού. Ο πλάγιος-αμυντικός αναμένεται να καλύπτει τόσο την άμυνα (είναι ο τελευταίος παίχτης στα πλευρά της άμυνας) όσο και να προωθείται στην επίθεση. Ο ρόλος λοιπόν των πλαγίων μπορεί γενικά να συνδυάζει το ρόλο του πλευρικού επιθετικού και του πλευρικού μέσου ή να συνδυάζει το ρόλο του πλευρικού μέσου και του πλευρικού αμυντικού, ανάλογα με τις ανάγκες του κάθε παιχνιδιού και του συστήματος που επιδιώκει να παίξει η ομάδα.
Ορισμένοι από τους σπουδαιότερους ακραίους της δεκαετίας 2001-10 ήταν, μεταξύ άλλων, οι Luis Figo, Ryan Giggs.
Παραπομπές
Κατηγορία:Θέσεις ποδοσφαίρου
Λόφος της Βάντα
Ο Λόφος της Βάντα (kopiec Wandy) είναι τύμβος που βρίσκεται στη Μογκίουα (Mogiła, από το 1949 μια γειτονιά της συνοικίας Νόβα Χούτα) στην Κρακοβία της Πολωνίας. Ο λόφος υποτίθεται ότι είναι ο τόπος ανάπαυσης της θρυλικής Πριγκίπισσας Βάντα. Σύμφωνα με μια εκδοχή της ιστορίας, αυτοκτόνησε πνιγόμενη στον ποταμό Βιστούλα για να αποφύγει τον ανεπιθύμητο γάμο με έναν Γερμανό. Ο λόφος βρίσκεται κοντά στο σημείο στην όχθη του ποταμού όπου βρέθηκε η σορός της. Οι αρχαιολογικές μελέτες, που διεξήχθησαν επί τόπου το 1913 και στα μέσα του 1960, δεν παρείχαν οριστικά στοιχεία για την ηλικία ή το σκοπό του λόφου.
Η βάση του λόφου, περίπου 50 μ. σε διάμετρο, είναι στα 238 μ. από την επιφάνεια της θάλασσας και το ύψος του είναι 14μ.. Σε αντίθεση με τους άλλους τρεις λόφους στην Κρακοβία, αυτός δεν βρίσκεται σε φυσικό λόφο.
Η πρώτη γραπτή αναφορά του λόφου προέρχεται από τον 13ο αιώνα. Σε απόσταση 2 χλμ. από την τοποθεσία του λόφου το 1225 χτίστηκε ένα μοναστήρι από τον επίσκοπο της Κρακοβίας, Ίβο Οντρόβονς, που ονομάζεται Αβαείο της Μογκίουα, το οποίο εξακολουθεί να λειτουργεί σήμερα. Το 1860 έγινε μέρος των αυστροουγγρικών οχυρώσεων και κατεδαφίστηκε μόνο το 1968-1970. Το 1890 ένα μνημείο σχεδιασμένο από τον Γιαν Ματέικο ανεγέρθηκε στην κορυφή: ένας αετός σε μια πλίνθο διακοσμημένο με ανάγλυφο ξίφους και ένα δάπεδο, κάτω από την επιγραφή «Βάντα».
Αριθμοί οξείδωσης των χημικών στοιχείων
Αυτός είναι ένας κατάλογος των αριθμών οξείδωσης (εξαιρουμένων των μη ακέραιων τιμών) όλων των γνωστών χημικών στοιχείων. Οι πιό συνηθισμένοι αριθμοί οξείδωσης σημειώνονται με έντονα γράμματα.
Ο αριθμός οξείδωσης 0 που έχουν όλα τα στοιχεία σε ελεύθερη κατάσταση αντιπροσωπεύεται από το σύμβολο του στοιχείου.
Η παρακάτω εικόνα χρησιμοποιήθηκε από τον Irving Langmuir το 1919 σε μία από τις πρώτες μελέτες του σχετικά με τον κανόνα της οκτάδας. Η περιοδικότητα του αριθμού οξείδωσης ήταν μιά από τις ενδείξεις που οδήγησαν τον Langmuir στο να διατυπώσει τον κανόνα..
Κατηγορία:Χημεία Κατηγορία:Ηλεκτροχημεία
Σαιν-Μωρίς-Ναβασέλ
Το Σαιν-Μωρίς-Ναβασέλ (γαλλικά: Saint-Maurice-Navacelles, οξιτανικά: Sant Maurise de Navacèlas) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Σαιν-Μωρισιέν (γαλλικά: Saint-Mauriciens).
Παραπομπές
Κατηγορία:Κοινότητες του Ερώ
Μέισον Φίνλι
Ο Μέισον Φίνλι (γεν. 7 Οκτωβρίου 1990 στο Κάνσας Σίτι) είναι Αμερικανός αθλητής του στίβου, που ειδικεύεται στο αγώνισμα της σφαιροβολίας και της δισκοβολίας.
Καριέρα
Το 2009, στο Παναμερικανικό Πρωτάθλημα Στίβου Εφήβων κατέκτησε δύο χρυσά μετάλλια, ένα στη σφαιροβολία και ένα στη δισκοβολία.
Στη Θερινή Πανεπιστημιάδα του 2011 κατέκτησε το χάλκινο μετάλλιο στη σφαιροβολία.
Εξωτερικοί σύνδεσμοι
Κατηγορία:Αμερικανοί αθλητές του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
Πορ-Λουί
Ο όρος Πορ-Λουί μπορεί να αναφέρεται σε:
1149
Η τρέχουσα σελίδα αφορά το έτος 1149 κατά το Γρηγοριανό ημερολόγιο
Θάνατοι
Κατηγορία:Έτη
Σταύρος Τσουκαλάς
Ο Σταύρος Τσουκαλάς είναι Έλληνας επαγγελματίας ποδοσφαιριστής, γεννήθηκε στις 28 Μαΐου 1988 στην Θεσσαλονίκη, αγωνίζεται στον χώρο της μεσαίας γραμμής στην Καρμιώτισσα Πάνω Πολεμιδιών.
Καριέρα
Ο Σταύρος Τσουκαλάς πρωτόπαιξε μπάλα σε ηλικία πέντε χρόνων στην Ομόνοια Σταυρούπολης. Συνέχισε στον Ηρακλή Αμπελοκήπων, στις Ελπίδες Ηλιούπολης και στην ΑΠΕ Λαγκαδά.
Ο προπονητής της ομάδας του Λαγκαδά Γιάννης Παγώνης φρόντισε να ενημερώσει τους ανθρώπους του ΠΑΟΚ για το ταλέντο του Τσουκαλά. Απευθύνθηκε στον γνώριμό του Κώστα Λαγονίδη, ο οποίος τον παρακολούθησε σε ένα φιλικό παιχνίδι στο γήπεδο του Μακεδονικού, διακρίνοντας κι ο ίδιος το ταλέντο του. Στη συνέχεια τον είδε αγωνιζόμενο και ο Κυριάκος Αλεξανδρίδης, ο τότε προπονητής της ομάδας νέων του Δικέφαλου, κι έτσι ο νεαρός ποδοσφαιριστής εντάχθηκε το 2006 στον ΠΑΟΚ, προσφέροντας κατ΄ αρχήν στην ομάδα νέων.
Το καλοκαίρι της ίδιας χρονιάς παραχωρείται με τη μορφή του δανεισμού στη Δόξα Δράμας. Τη σεζόν 2008-2009 διακρίνεται ιδιαίτερα με τους «μαυραετούς», αφού ήταν από τους πρωταγωνιστές στην πορεία πρωταθλητισμού της τοπικής ομάδας και την άνοδό της στη Β΄ Εθνική (ήταν βασικό στέλεχος με 26 παρουσίες και εννέα γκολ). Την επόμενη αγωνιστική περίοδο ενίσχυσε και πάλι την ομάδα της Δόξας, έχοντας είκοσι συμμετοχές στο πρωτάθλημα της Β΄ Εθνικής. Το καλοκαίρι του 2010 γύρισε από τη Δράμα και για λίγες ημέρες, πριν η αποστολή του ΠΑΟΚ αναχωρήσει για τη Γερμανία, όπου θα έκανε το βασικό στάδιο της προετοιμασίας της, συμμετείχε στις προπονήσεις του Δικέφαλου, μόλις την τελευταία ημέρα της καλοκαιρινής μεταγραφικής περιόδου, στις 31 Αυγούστου 2010, συμφωνήθηκε να παραχωρηθεί δανεικός στη Νέα Σαλαμίνα Αμμοχώστου. Με την κυπριακή ομάδα αγωνίστηκε σε δέκα παιχνίδια πρωταθλήματος της Β΄ Εθνικής Κύπρου, καθώς και σε δύο αγώνες κυπέλλου. Ο δανεισμός του διακόπτεται τον Ιανουάριο του 2011 όταν ο Τσουκαλάς επιστρέφει στον ΠΑΟΚ και παίρνει τις πρώτες ευκαιρίες με την ομάδα που ανήκει και εντυπωσιάζει με την απόδοσή του. Αντίθετα την επόμενη σεζόν δεν θα πάρει πολλές ευκαιρίες. Τον Αύγουστο του 2012 ο ΠΑΟΚ τον αφήνει ελεύθερο.
Πηγές - σύνδεσμοι
Κατηγορία:Έλληνες ποδοσφαιριστές Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Δόξας Δράμας Κατηγορία:Ποδοσφαιριστές Νέας Σαλαμίνας Κατηγορία:Μέσοι ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Αστέρα Τρίπολης Κατηγορία:Ποδοσφαιριστές Απόλλων Σμύρνης Κατηγορία:Ποδοσφαιριστές Νίκης Βόλου Κατηγορία:Ποδοσφαιριστές Καρμιώτισσας Πάνω Πολεμιδιών
Ευρωπαϊκή Οδός 86
Περιγραφή
Η ευρωπαϊκή οδός ανήκει στο πρωτεύων διευρωπαϊκό δίκτυο με μήκος περίπου 177 χιλιόμετρα, με κατεύθυνση από τα δυτικά προς τα ανατολικά. Ο συνοριακός σταθμός της Κρυσταλλοπηγής αποτελεί μια από τις δύο κύριες πύλες εισόδου, μαζί με τον συνοριακό σταθμό στην Κακαβιά, των οδικών μεταφορών προς την Αλβανία και τα λιμάνια της Αδριατικής. Σε όλο το μήκος του από τα δυτικά προς τα ανατολικά, διατρέχει τα βόρεια τμήματα των περιφερειών της Δυτικής και της Κεντρικής Μακεδονίας, ενώ περνά από σημαντικές πόλεις και κωμοπόλεις της περιοχής, όπως η Φλώρινα, το Αμύνταιο, η Έδεσσα, η Σκύδρα, τα Γιαννιτσά και η Χαλκηδόνα.
Ξεκινάει στα ελληνοαλβανικά σύνορα διασχίζοντας την κοιλάδα παραποτάμου του Λαδοπόταμου, διασχίζει την περιοχή των Πρεσπών, περνά από την στενωπό των ορέων Βαρνούντα και Βέρνου, διασχίζει την κοιλάδα του Σακουλέβα και την πόλη της Φλώρινας, περνά νότια των λιμνών Πετρών, Βεγορίτιδα και Άγρα, περνά από την στενωπό των ορέων Βόρα και Βέρμιου με τον ποταμό Εδεσσαϊκό, περνά από τον κάμπο των Γιαννιτσών και αφού περάσει τον Αξιό ποταμό, καταλήγει στην Γέφυρα.
Στο μεγαλύτερο μέρος του αποτελεί τμήμα της Εθνικής Οδού 2. Η συνέχειά της στο αλβανικό έδαφος, μπορεί να θεωρηθεί η αλβανική Εθνική Οδός 3 (SH3). Στην διαδρομή του συναντά άλλους σημαντικούς οδικούς άξονες από τα δυτικά προς τα ανατολικά. Στην περιφερειακή ενότητα Φλώρινας συναντά την Εθνική Οδό 15 (μελλοντικά Αυτοκινητόδρομος 29) στο ύψος του Βατοχωρίου, με τον οποίο έχει κοινό τμήμα έως το Τρίγωνο, τα κοινά τμήματα της Ευρωπαϊκή Οδού 65 και της Εθνικής Οδού 3 (μελλοντικά Αυτοκινητόδρομος 27), με τους οποίους έχει κοινό τμήμα ανάμεσα από την Φλώρινα και το Αρμενοχώρι, στην περιφερειακή ενότητα Πέλλας και στο Μαυροβούνι την Εθνική Οδό 4 (μελλοντικά οδός ταχείας κυκλοφορίας Εθνική Οδό 4α) και την Εθνική Οδό 2 στα Γιαννιτσά, με την οποία έχει κοινό τμήμα από τα Γιαννιστά μέχρι την Γέφυρα.
Τα τεχνικά χαρακτηριστικά του οδικού άξονα είναι διαφορετικά ανάλογα με την περιοχή της διέλευσής του. Από την Κρυσταλλοπηγή έως την Έδεσσα, ο οδικός άξονας έχει δίιχνη διατομή με μια λωρίδα ανά κατεύθυνση. Από την Έδεσσα έως το Προάστιο, ο οδικός άξονας, που αναφέρεται και ως περιφερειακή οδός Έδεσσας, έχει τρίιχνη διατομή με δυο λωρίδες στο ρεύμα με κατεύθυνση προς τα δυτικά καιμια λωρίδα κατεύθυνσης προς τα ανατολικά, με λωρίδα έκτακτης ανάγκης (ΛΕΑ). Από το Προάστιο μέχρι την Γέφυρα, ο οδικός άξονας έχει δίιχνη διατομή με μια λωρίδα ανά κατεύθυνση στο μεγαλύτερο μήκος του.
1150
Θάνατοι
Κατηγορία:Έτη
ΦΚ Ρούγκελ
Είναι ένας από τους επτά επίσημους συλλόγους της χώρας και σήμερα αγωνίζεται στην 3. Liga, την έβδομη κατηγορία του Ελβετικού πρωταθλήματος. Επίσης, λαμβάνει μέρος και στο ετήσιο εθνικό κύπελλο του Λίχτενσταϊν, στο οποίο έχει φτάσει έξι φορές μέχρι τον τελικό, χωρίς ωστόσο να καταφέρει να το κατακτήσει.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1958
Νικ Γουότερχαουζ
O Νικ Γουότερχαουζ (πλήρες όνομα στα αγγλικά: Nicholas Ryan Waterhouse· γενν. 8 Φεβρουαρίου 1986) είναι Αμερικανός μουσικός, τραγουδοποιός και μουσικός παραγωγός από το Λος Άντζελες. Ως κιθαρίστας και τραγουδιστής είναι γνωστός ως «ο νέος που παίζει παλιό R'n'B», Η μουσική και το τραγούδι του βασίζονται στο συνδυασμό των ήχων του rhythm & blues, της jazz και της soul.
Παραπομπές
Κατηγορία:Αμερικανοί τραγουδιστές Κατηγορία:Αμερικανοί κιθαρίστες Κατηγορία:Αμερικανοί μουσικοί παραγωγοί
Το κοροϊδάκι της δεσποινίδος
Το Κοροϊδάκι της Δεσποινίδος είναι ο τίτλος μιας ελληνικής κωμικής ταινίας παρεξηγήσεων του 1960, σε σκηνοθεσία και σενάριο Γιάννη Δαλιανίδη. Πρωταγωνιστούν οι Τζένη Καρέζη, Ντίνος Ηλιόπουλος και Διονύσης Παπαγιαννόπουλος. thumb|right|150px|Σκηνή από την ταινία
Πλοκή
Ο βιομήχανος χάλυβα Τέλης Καράλης (Διονύσης Παπαγιαννόπουλος) έχει υπάλληλό του τον ντροπαλό λογιστή Γρηγόρη (Ντίνος Ηλιόπουλος) που τα κάνει θάλασσα και χάνει την δουλειά του. Επειδή όμως κατά λάθος παίρνει στο σπίτι του τα διπλά βιβλία της εταιρείας, ο βιομήχανος, για να μην τον καρφώσει στους μετόχους και στην εφορία, τον ξαναπροσλαμβάνει και βάζει την κακομαθημένη κόρη του, τη Τζούλια (Τζένη Καρέζη), να τού κάνει τα γλυκά μάτια και να πάρουν πίσω τα βιβλία. Τέλος, παγιδεύονται οι ίδιοι στην παγίδα τους και ο ντροπαλός νέος δεν είναι πλέον κοροϊδάκι, αλλά νικητής παίρνοντας το κορίτσι. Και τελικά "...αντί να φάει η γάτα το ψαράκι, το ψάρι τρώει τη γατούλα π' αγαπώ...!", όπως λέει και το τραγούδι που ακούγεται στην ταινία.
Παραγωγή
Η παραγωγή ήταν της εταιρίας Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς Ε.Π.Ε. και τα δικαιώματα ανήκουν στην Καραγιάννης - Καρατζόπουλος Α.Ε. Η ταινία έκανε πρεμιέρα στις κινηματογραφικές αίθουσες στις 14 Μαρτίου 1960 και, κόβοντας 115.029 εισιτήρια, κατατάχθηκε στην 3η θέση ανάμεσα σε 52 ταινίες της ίδιας σεζόν. Επιχρωματίστηκε στα WEST WING STUDIOS INC στη Φλόριντα των ΗΠΑ και έκανε τηλεοπτική πλέον πρεμιέρα στις 2/4/2018 στον ΑΝΤ1. Η ασπρόμαυρη εκδοχή της κυκλοφόρησε και με τη μορφή ντιβιντί στις 30 Ιανουαρίου 2003.
Στην ταινία, που ήταν διασκευή του ομότιτλου θεατρικού των Τσιφόρου-Βασιλειάδη που ανέβαζαν την ίδια περίοδο οι δυο πρωταγωνιστές, ακούγεται το ομότιτλο τραγούδι "Το κοροϊδάκι" που τραγουδούν ντουέτο οι πρωταγωνιστές.
Σε ένα από τα εξωτερικά γυρίσματα, όπου φαίνεται η Τζούλια να οδηγεί το σπορ αυτοκίνητό της, διακρίνεται η διασταύρωση των λεωφόρων Ποσειδώνος και Αμφιθέας.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1960 Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ταινίες σε σενάριο Γιάννη Δαλιανίδη Κατηγορία:Ταινίες βασισμένες σε θεατρικά έργα Κατηγορία:Ταινίες με μουσική σύνθεση Μάνου Χατζιδάκι Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς Κατηγορία:Ελληνικές ασπρόμαυρες ταινίες
Πύργος του Ανόι
μικρογραφία|300x300εσ| Ένα μοντέλο του πύργου του Ανόι (με 8 δίσκους) μικρογραφία|300x300εσ| Μια κινούμενη λύση του πύργου του Ανόι για το T (4, 3) μικρογραφία|300x300εσ| Πύργος του Ανόι διαδραστική παρουσίαση στο Μουσείο Universum στην Πόλη του Μεξικού Ο πύργος του Ανόι (ονομάζεται επίσης τον Πύργο του Βράχμα ή Lucas' Πύργος και μερικές φορές πολλαπλό) είναι μαθηματικό παιχνίδι ή γρίφος. Αποτελείται από τρεις ράβδους και διάφορους δίσκους διαφορετικών μεγεθών, οι οποίοι μπορούν να μετακινηθούν σε οποιαδήποτε ράβδο. Ο γρίφος ξεκινάει με τους δίσκους σε μια ενιαία στοίβα σε μια αύξουσα σειρά μεγέθους σε μία ράβδο. Η μικρότερη βρίσκεται στην κορυφή, κάνοντας έτσι ένα κωνικό σχήμα.
Ο στόχος του γρίφου είναι να μετακινηθεί ολόκληρη η στοίβα σε μια άλλη ράβδο, ακολουθώντας τους ακόλουθους απλούς κανόνες:
Με 3 δίσκους, το παζλ μπορεί να λυθεί σε 7 κινήσεις. Ο ελάχιστος αριθμός κινήσεων που απαιτούνται για την επίλυση ενός παζλ του Πύργου του Ανόι είναι 2 ν - 1, όπου ν είναι ο αριθμός των δίσκων.
Παραπομπές
Κατηγορία:Παζλ λογικής
Σαιν-Μισέλ (Ερώ)
Το Σαιν-Μισέλ (γαλλικά: Saint-Michel, οξιτανικά: Sant Miquèl) ή Σαιν-Μισέλ-ντ'Αλαζού (γαλλικά: Saint-Michel-d'Alajou) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Σαιν-Μισελαίν (γαλλικά: Saint-Michelains).
Κατηγορώ (ταινία, 1919)
Η ταινία Κατηγορώ (Πρωτότυπος τίτλος στα γαλλικά: J'accuse) είναι γαλλική ταινία του βωβού κινηματογράφου του 1919, σε σκηνοθεσία του Αμπέλ Γκανς. Είναι μία από τις κλασικές ταινίες του γαλλικού ιμπρεσιονισμού. Αντιπαραθέτει ένα ρομαντικό δράμα με φόντο τη φρίκη του Α' Παγκοσμίου Πολέμου και θεωρείται ως μία από τις πρώτες αντιπολεμικές ταινίες.
Τα γυρίσματα της ταινίας άρχισαν το 1918 και μερικές σκηνές γυρίστηκαν σε πραγματικά πεδία μάχης. Η παραστατική απεικόνιση των δεινών του πολέμου και ιδιαίτερα η σκηνή της «επιστροφής των νεκρών», την έκανε διεθνή επιτυχία και επιβεβαίωσε τον Γκανς ως έναν από τους σημαντικότερους σκηνοθέτες του γαλλικού και ευρωπαϊκού κινηματογράφου.
Πλοκή
Σε ένα χωριό της Προβηγκίας, στα νότια της Γαλλίας, οι χωρικοί καλωσορίζουν την κήρυξη πολέμου με τη Γερμανία το 1914 και συρρέουν για να στρατολογηθούν. Ανάμεσά τους είναι ο Φρανσουά Λωρέν, ένας βίαιος και ζηλότυπος άντρας, παντρεμένος με την Εντίτ. Ο Φρανσουά υποψιάζεται, δικαίως, ότι η Εντίτ έχει σχέσεις με τον ποιητή Ζαν Ντιάζ που ζει στο χωριό με τη μητέρα του και στέλνει την Εντίτ να μείνει με τους γονείς του στη Λωρραίνη - όπου αυτή συλλαμβάνεται και βιάζεται από Γερμανούς στρατιώτες. Οι δύο άντρες βρίσκονται στο ίδιο τάγμα στο μέτωπο, όπου οι αρχικές εντάσεις μεταξύ τους οδηγούν σε στενή φιλία.
Σε μια μεγαλειώδη σκηνή μάχης, στην οποία μια μυθική φιγούρα ενός Γαλάτη οδηγεί τις γαλλικές δυνάμεις, ο Φρανσουά τραυματίζεται και πεθαίνει στο νοσοκομείο. Ο Ζαν είναι τόσο σοκαρισμένος που τρελαίνεται. Επιστρέφει στο χωριό και συγκεντρώνει τους κατοίκους για να τους διηγηθεί το όραμά του στο πεδίο της μάχης: από τους τάφους των νεκρών, οι στρατιώτες σηκώνονται και μαζεύονται σε μια μεγάλη ομάδα που διασχίζει τη χώρα, για να επιστρέψουν στην πατρίδα τους. Ο Ζαν προκαλεί στους χωρικούς να πουν αν αξίζουν οι θυσίες των ανδρών. Ο Ζαν επιστρέφει στο σπίτι της μητέρας του. Εκεί βρίσκει ένα βιβλίο με τα ποιήματά του, το οποίο σκίζει με αηδία, έως ότου ένα ποίημά του, η Ωδή στον Ήλιο, τον οδηγεί να καταγγείλει ακόμη και τον ήλιο για συνενοχή στα εγκλήματα πολέμου. Καθώς το φως του ήλιου εξαφανίζεται από το δωμάτιο, ο Ζαν πεθαίνει.
Παραγωγή
Η σκηνή της «επιστροφής των νεκρών» στο τέλος της ταινίας γυρίστηκε στα νότια της Γαλλίας, με κομπάρσους 2000 στρατιώτες που είχαν επιστρέψει με άδεια. Ο Γκανς υπενθύμισε: «Οι συνθήκες υπό τις οποίες γυρίζαμε ήταν πολύ συγκινητικές... Αυτοί οι άνδρες είχαν έρθει κατευθείαν από το μέτωπο - από το Βερντέν - και έπρεπε να επιστρέψουν οκτώ ημέρες αργότερα. Έπαιξαν τους νεκρούς γνωρίζοντας ότι κατά πάσα πιθανότητα σύντομα θα σκοτώνονταν. Μέσα σε λίγες εβδομάδες από την επιστροφή τους, ογδόντα τοις εκατό από αυτούς είχαν σκοτωθεί».
Στις τελευταίες σκηνές της ταινίας, οι κατηγορίες του Γκανς, όπως εκφράζονται από τον Ζαν Ντιάζ, φαίνονται να απευθύνονται σε εκείνους που δεν ενδιαφέρθηκαν αρκετά - πολίτες που ζούσαν τη ζωή τους ή σε αυτούς που επωφελήθηκαν από τον πόλεμο ή που απλά ξέχασαν τι σήμαινε αυτός ο πόλεμος. Οι στρατιώτες που αναστήθηκαν από τους νεκρούς, θα επέστρεφαν στην αιώνια ανάπαυση ικανοποιημένοι όταν βεβαιώνονταν από τους ζωντανούς ότι η θυσία τους δεν ήταν μάταια.
Η τεχνική ποιότητα της ταινίας ήταν εντυπωσιακή, ειδικά η κινηματογραφία του Λεόνς-Ανρί Μπυρέλ με λεπτή χρήση εφέ φωτισμού και φορητή κάμερα. Για τις σκηνές μάχης στο τελευταίο τμήμα της ταινίας, ο Γκανς παρουσίασε επίσης μερικές από τις νέες τεχνικές του επεξεργασίας που θα αναπτύξει πολύ περισσότερο στις μετέπειτα ταινίες του Η Ρόδα (La Roue,1923) και Ναπολέων (Napoléon,1927). Βοηθός σκηνοθέτη ήταν ο συγγραφέας Μπλεζ Σαντράρ, ο οποίος είχε χάσει το χέρι του σε μάχη το 1915, που εμφανίστηκε επίσης στην ταινία ως κομπάρσος στη σκηνή της «επιστροφής των νεκρών».
Παραπομπές
Κατηγορία:Γαλλικές ταινίες Κατηγορία:Σινεφίλ ταινίες Κατηγορία:Γαλλικές ασπρόμαυρες ταινίες Κατηγορία:Βωβές ταινίες
Απόστολος Βαρνάβας (Κάτω Πολεμίδια)
Ο Απόστολος Βαρνάβας είναι συνοικία του Δήμου Κάτω Πολεμιδιών.
Τοποθεσία
Στα νότια συνορεύει με τον Αρχάγγελο Μιχαήλ, στα νοτιανατολικά με τον Απόστολο Ανδρέα, στα ανατολικά με τη συνοικία Μακάριος Γ΄, στα βόρεια με την Παναγία Ευαγγελίστρια και στα δυτικά με την Ανθούπολη.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Απόστολου Βαρνάβα παρουσιάσε αύξηση στην τελευταία απογραφή. Ο πίνακας που ακολουθεί παρουσιάζει τον πληθυσμό του Απόστολου Βαρνάβα όπως καταγράφηκε στις απογραφές πληθυσμού που έγιναν στην Κύπρο.
Ναός Αποστόλου Βαρνάβα
Ο ιερός ναός της συνοικίας είναι αφιερωμένος στον Απόστολο Βαρνάβα. Κατασκευάστηκε το 2013.
Παραπομπές
Κατηγορία:Συνοικίες Δήμου Κάτω Πολεμιδιών
Επαρχία Ουίλα
Η Ουίλα (Huíla) είναι επαρχία της Ανγκόλας. Έχει έκταση 79.023 τετραγωνικά χιλιόμετρα και πληθυσμό 2.497.422 (απογραφή 2014). Το Λουμπάνγκο είναι η πρωτεύουσα της επαρχίας. Η καλαθοπλεκτική είναι σημαντική βιομηχανία στην επαρχία.
Ιστορία
Από τον Πορτογαλικό Αποικιακό Πόλεμο (1961-1975) έως την ανεξαρτησία της Ανγκόλας και τον επακόλουθο εμφύλιο πόλεμο στην Ανγκόλα (1975-2002) η Ουίλα επηρεάστηκε άμεσα μόνο σε σχετικά σύντομα χρονικά διαστήματα. Η Κασίνγκα εγκαταλείφθηκε από τους Ευρωπαίους επόπτες της και το ορυχείο παραμελήθηκε κατά τη διάρκεια του εμφυλίου πολέμου στην Ανγκόλα. Τον επόμενο χρόνο καταλήφθηκε από τον Λαϊκό Απελευθερωτικό Στρατό της Ναμίμπια (PLAN), στρατιωτική πτέρυγα της Λαϊκής Οργάνωσης της Νοτιοδυτικής Αφρικής. Στη συνέχεια, ο PLAN υιοθέτησε την Κασίνγκα ως σημείο εξόρμησης για επιδρομές των εξεγερμένων στη Νοτιοδυτική Αφρική, περίπου 250 χιλιόμετρα νότια. Οι βάσεις τους σύντομα έγιναν καταφύγιο για τους πρόσφυγες κατά τον πόλεμο της Ανεξαρτησίας της Ναμίμπια. Το 1978, η παρουσία του PLAN στην Κασίνγκα προσέλκυσε την προσοχή της Νοτιοαφρικανικής Αμυντικής Δύναμης. Η Κασίνια ήταν ο τόπος των περισσότερων μαχών κατά τη διάρκεια της Επιχείρησης Ασκάρι, τον Δεκέμβριο του 1983.
Η μετα-αποικιακή ανάπτυξη στην Αγκόλα είχε ως αποτέλεσμα την ίδρυση δύο πανεπιστημίων στο Λουμπάνγκο (το κρατικό Universidade Mandume, πήρε το όνομά του από έναν ηγέτη των Οβάμπο στον αγώνα κατά της κατοχής από τους Πορτογάλους, καθώς και μια πανεπιστημιούπολη του Universidade Privada de Angola. Ο τουρισμός αναπτύχθηκε, με τη συμμετοχή κυρίως λευκών επιχειρηματιών από τη Ναμίμπια, την οποία η επαρχιακή κυβέρνηση επιδιώκει ενεργά να προσελκύσει.
Γεωγραφία
Η επαρχία Ουίλα διασχίζεται από τη βορειοδυτική γραμμή ίσου γεωγραφικού μήκους και πλάτους. Η επαρχία συνορεύει δυτικά με τις επαρχίες Ναμίμπε και Μπενγκέλα, στα βόρεια από τη Μπιέ και την Κουάντο Κουμπάνγκο και στα νότια από την επαρχία Κουνένε. Ο ελικοειδής δρόμος που είναι γνωστός ως Λέμπα Χιλ, καθώς και το Εθνικό Πάρκο Μπικαούρι βρίσκονται στην επαρχία Ουίλα. Το Εθνικό Πάρκο Μπικαούρι ιδρύθηκε το 1964 και καλύπτει έκταση 790 χλμ².
Δήμοι και κοινότητες
Η επαρχία Ουίλα περιέχει τις ακόλουθες κοινότητες (comunas), ταξινομημένες υπό τους αντίστοιχους δήμους τους:
Δημογραφικά στοιχεία
μικρογραφία| [[Λουμπάνγκο]] Το 2013, η επαρχία είχε πληθυσμό 2.609.486 κατοίκους. Οι αρχικοί κάτοικοι της περιοχής ήταν Χοϊσάν, αλλά μόνο λίγες υπολειπόμενες ομάδες παραμένουν σήμερα, οι οποίες εκδιώχθηκαν από την αγροτική γη τους από άλλες ομάδες. Σε ορισμένες περιοχές αντιπροσωπεύουν λιγότερο από το 2% του πληθυσμού. Οι περισσότεροι αγρότες στην επαρχία είναι γνωστοί Νυανέκα-Χούμπι, αλλά δεν σχηματίζουν ολόκληρη εθνοτική ομάδα. Μια σημαντική εθνοτική ομάδα στην επαρχία είναι η Μουίλα, που αρχικά κατοικούσε στις περιοχές του οροπεδίου.
Λόγω του σχετικά ήπιου κλίματος, υπήρξε ένας σχετικά ισχυρός αποικισμός από Πορτογάλους μετανάστες που μερικές φορές αναμίχθηκαν με τον τοπικό πληθυσμό. Αυτό οδήγησε σε επέκταση και διαφοροποίηση της γεωργίας ταυτόχρονα, αλλά και σε ανάπτυξη πόλεων. Ωστόσο, η εισροή εκτοπισμένων κατά χιλιάδες κατά τη διάρκεια του πολέμου επηρέασε σοβαρά την επαρχία. Κατά τη διάρκεια του πολέμου, σημαντικός αριθμός Οβιμπούντου κατέφυγε στα υψίπεδα της επαρχίας Ουίλα. Σε ορισμένες περιοχές αντιπροσωπεύουν τώρα περίπου το 37% του πληθυσμού, με τη μεγαλύτερη συγκέντρωση στα κεντρικά υψίπεδα. Υπάρχει επίσης ένας πολύ μικρότερος αριθμός Μπακόνγκο που εξομοιώθηκε με τους Κονγκό, και ορισμένοι εγκαταστάθηκαν στην επαρχία κατά την επιστροφή τους. Οι Χερόρο αντιπροσωπεύουν περίπου το 0,5% του πληθυσμού.
1151
Η τρέχουσα σελίδα αφορά το έτος 1151 κατά το Γρηγοριανό ημερολόγιο
Θάνατοι
Κατηγορία:Έτη
Κυβικό εκατοστό
Πλήρης ορισμός
Πρόκειται για τον όγκο που καταλαμβάνει ένας συμπαγής κύβος, του οποίου κάθε ακμή είναι ίση με 1 εκατοστό. Ειδικότερα ως μέτρο χωρητικότητας ο περιεχόμενος χώρος ενός δοχείου ή δεξαμενής με ακμή ίση μ΄ ένα εκατοστό σε αποσταγμένο νερό και θερμοκρασία 4 βαθμών Κελσίου εκφράζεται και σε μονάδα βάρους που ισούται με 1 γραμμάριο. Σε άλλα επιστημονικά πεδία χρησιμοποιείται η μονάδα mL (milliliters), ενώ στο Ηνωμένο Βασίλειο τα mL είναι η συνήθης μονάδα και για την Ιατρική.
Το κυβικό εκατοστό στη μέτρηση όγκου κυλίνδρων
Στη μέτρηση όγκου κυλίνδρων (κυρίως σε μηχανές εσωτερικής καύσης), όπου η χρήση του κυβικού εκατοστού ως cc είναι κανόνας (εκτός Μ. Βρετανίας και κάποιων άλλων χωρών), o υπολογισμός του όγκου κυλίνδρου γίνεται με τον κάτωθι τύπο:
Πηγή
Κατηγορία:Μονάδες όγκου Κατηγορία:Παραγόμενες μονάδες του SI Κατηγορία:Σύστημα μονάδων CGS
Μεταρρυθμιστές της Αριστεράς για τη Δημοκρατία και την Ανάπτυξη
Οι Μεταρρυθμιστές της Αριστεράς για τη Δημοκρατία και την Ανάπτυξη είναι ελληνική πολιτική κίνηση η οποία ιδρύθηκε από τον Σπύρο Λυκούδη, βουλευτή Επικρατείας εκλεγμένο αρχικά με τη Δημοκρατική Αριστερά, ο οποίος ανεξαρτητοποιήθηκε από το κόμμα στις 9 Σεπτεμβρίου 2014.
Ιστορικό
Η ίδρυση της κίνησης ανακοινώθηκε στις 21 Οκτωβρίου 2014 σε εκδήλωση που πραγματοποιήθηκε στο Μουσείο Μπενάκη,, ενώ στις 29 Νοεμβρίου 2014 πραγματοποιήθηκε στο αμφιθέατρο του ραδιοφωνικού σταθμού Αθήνα 9.84 στην Τεχνόπολη του Δήμου Αθηναίων η πρώτη πανελλαδική σύσκεψη της κίνησης, στην οποία χαιρέτισαν, μεταξύ άλλων, οι Γιάννης Ραγκούσης, Παντελής Καψής, Βασίλης Οικονόμου και Νίκος Μουζέλης, ενώ εξελέγη και Πανελλαδικό Συμβούλιο.
Στις 24 Δεκεμβρίου 2014 ανακοινώθηκε η συνεργασία των Μεταρρυθμιστών της Αριστεράς για τη Δημοκρατία και την Ανάπτυξη με το Ποτάμι σε κοινή συνέντευξη τύπου μπροστά από το κτήριο του Μεγάρου της Παλαιάς Βουλής.
Στις εκλογές του Ιανουαρίου, ο Σπύρος Λυκούδης εξελέγη βουλευτής Α΄ Αθηνών με το ψηφοδέλτιο του Ποταμιού. Τι ίδιο συνέβη και στις εκλογές του Σεπτεμβρίου, παρά τη μείωση των ποσοστών του Ποταμιού.
Οι Μεταρρυθμιστές συμμετείχαν στην ίδρυση του Κινήματος Αλλαγής, μαζί με Το Ποτάμι. Τον Ιούλιο του 2018, μετά την απόφαση του Ποταμιού για αποχώρηση από το Κίνημα Αλλαγής, οι Μεταρρυθμιστές αποφάσισαν και αυτοί να τεθούν εκτός του ενιαίου φορέα.
Παραπομπές
Κατηγορία:Ελληνικά πολιτικά κόμματα Κατηγορία:Σοσιαλδημοκρατικά κόμματα Κατηγορία:Το Ποτάμι
Φέλιξ Τσισεκέντι
Ο Φέλιξ Αντουάν Τσιζεκέντι Τσιλόμπο ( Félix Antoine Tshisekedi Tshilombo  - γεννηθείς στις 13 Ιουνίου 1963) είναι ο ηγέτης της Ένωσης για τη Δημοκρατία και την Κοινωνική Πρόοδο (UDPS), του παλαιότερου και μεγαλύτερου αντιπολιτευόμενου κόμματος της Λαϊκής Δημοκρατίας του Κονγκό. Από τις 24 Ιανουαρίου 2019 είναι ο Πρόεδρος της Λαϊκής Δημοκρατίας του Κονγκό. Είναι ο γιος του αποβιώσαντος Ετιέν Τσισεκέντι, διατελέσαντος τρεις φορές πρωθυπουργού του Ζαΐρ και αρχηγού της αντιπολίτευσης, και έγινε ο πρώτος πρόεδρος του Κονγκό, ο οποίος έχει συγγενική σχέση με έναν πρωθυπουργό.
Πρώτα χρόνια
Ο Τσιζεκέντι γεννήθηκε στο Λεοπολντβίλ στις 13 Ιουνίου 1963 από τη μητέρα του Μαρτέ και στον πατέρα του Ετιέν Τσιζεκέντι, ο οποίος διετέλεσε πρωθυπουργός του Ζαΐρ στη δεκαετία του 1990. Ο πατέρας του είναι εθνότητας Λούμπα. Ο Φέλιξ είχε μια άνετη ζωή ως νεαρός στην πρωτεύουσα. Όταν ο πατέρας του δημιούργησε το UDPS στις αρχές της δεκαετίας του 1980, αντιτιθέμενος δημόσια στον Μομπούτου, ο Φέλιξ αναγκάστηκε να συνοδεύσει τον αντιφρονούντα πατέρα του σε κατ' οίκον περιορισμό στο χωριό καταγωγής του, στο κεντρικό Κασάι. Αυτό οδήγησε στον τερματισμό των σπουδών του. Το 1985 ο Μομπούτου επέτρεψε σε αυτόν, τη μητέρα του και τους αδελφούς του να εγκαταλείψουν το Κασάι. Πήγε να ζήσει στις Βρυξέλλες στο Βέλγιο, όπου εργάστηκε σε ασυνήθιστες δουλειές, απολάμβανε τη νυχτερινή ζωή και έγινε ενεργός μαχητής του UDPS.
Πολιτική σταδιοδρομία
Στα τέλη του 2008, ο Τσισεκέντι διορίστηκε γραμματέας Εξωτερικών του UDPS. Τον Νοέμβριο του 2011, έλαβε έδρα στην Εθνοσυνέλευση, εκπροσωπώντας την πόλη Εμπούτζι Μάγι (Mbuji Mayi) στην επαρχία Ανατολικό Κασάι. Δεν πήρε την έδρα του επικαλούμενος ψευδείς εκλογές και η εντολή του ακυρώθηκε για "απουσία".
Τον Μάιο του 2013, αρνήθηκε τη θέση εισηγητή στην Ανεξάρτητη Εθνική Εκλογική Επιτροπή (CENI), λέγοντας ότι δεν θέλει να θέσει σε αναμονή την πολιτική του σταδιοδρομία καθώς το άρθρο 17 της CENI αποκλείει την ιδιότητα μέλους για όσους είναι μέλη πολιτικού σχηματισμού.
Τον Οκτώβριο του 2016, ο Τσιζεκέντι έγινε γενικός γραμματέας του UDPS. Στις 31 Μαρτίου 2018 εξελέγη αρχηγός του UDPS μετά τον θάνατο του πατέρα του την 1η Φεβρουαρίου 2017. Την ίδια μέρα επιλέχθηκε από το κόμμα του να είναι ο προεδρικός υποψήφιος του UDPS στις γενικές εκλογές που έλαβαν χώρα στις 30 Δεκεμβρίου 2018.
Στις 10 Ιανουαρίου 2019 ανακοινώθηκε ότι ο Τσιζεκέντι εξελέγη πρόεδρος της Λαϊκής Δημοκρατίας του Κονγκό στις εκλογές που διεξήχθησαν στις 30 Δεκεμβρίου 2018. Νίκησε ένα άλλο ηγέτη της αντιπολίτευσης, τον Μαρτέν Φαγιολού, και τον Εμανυέλ Ραμαζανί Σανταρί, ο οποίος υποστηρίχθηκε από τον απερχόμενο λόγω ορίων θητείας πρόεδρο Ζοζέφ Καμπιλά,ο οποίος ήταν πρόεδρος για δεκαοκτώ χρόνια. Ο Φαγιολού, ο επιλαχών, ισχυρίστηκε νοθεία και αμφισβήτησε τα αποτελέσματα των εκλογών.
Εξωτερικοί σύνδεσμοι
Κατηγορία:Πρόεδροι της Λαϊκής Δημοκρατίας του Κονγκό Κατηγορία:Ηγέτες εν ενεργεία
Γκρατς
Το Γκρατς (Graz, από την Σλοβένικη λέξη: Gradec «μικρό κάστρο»), με πληθυσμό 287.723 το 2006, είναι η δεύτερη μεγαλύτερη πόλη στην Αυστρία μετά από τη Βιέννη και η πρωτεύουσα του ομοσπονδιακού κρατιδίου της Στυρίας (Steiermark στα γερμανικά). Έχει μια μακροχρόνια παράδοση ως πόλη σπουδαστών, με έξι πανεπιστήμια και πάνω από 40.000 φοιτητές από την Αυστρία αλλά και το εξωτερικό. Η παλαιά πολη του Γκρατς είναι ένα από τα καλύτερα διατηρητέα κέντρα πόλεων στην κεντρική Ευρώπη και το 1999 προστέθηκε στον κατάλογο παγκόσμιας κληρονομιάς της UNESCO. Το Γκρατς ήταν Πολιτιστική Πρωτεύουσα της Ευρώπης το 2003.
Ιστορία
Ο παλαιότερος οικισμός χρονολογείται από την εποχή του χαλκού. Ωστόσο, δεν υπάρχει καμία ιστορική συνέχεια της κατοίκησης της περιοχής πριν από το Μεσαίωνα. Το όνομα της πόλης προέρχεται από την Σλοβενικη γλώσσα και σημαίνει μικρό κάστρο (Γκράντετς - Gradec). Η γερμανική ονομασία Γκρατς χρησιμοποιήθηκε για πρώτη φορά το 1128, και κατά τη διάρκεια αυτού του χρόνου υπό τους δούκες του Μπάμπενμπεργκ έγινε σημαντικό εμπορικό κέντρο. Αργότερα το Γκρατς ήρθε στα χέρια των Αψβούργων. Ο στρατός του Ναπολέοντα κατέλαβε το Γκρατς το 1797.
Στο Γκρατς έζησε επίσης για ένα μικρό τμήμα της ζωής του ο μετέπειτα διάσημος αστρονόμος Γιοχάνες Κέπλερ. Εκεί, εργάστηκε ως καθηγητής μαθηματικών, αλλά βρήκε και χρόνο για τη μελέτη της αστρονομίας. Όταν έφυγε από το Γκρατς πήγε στην Πράγα. Το Πανεπιστήμιο Καρλ-Φράντσενς, που αναφέρεται επίσης ως το Πανεπιστήμιο του Γκρατς, είναι το παλαιότερο πανεπιστήμιο της πόλης, που ιδρύθηκε το 1585 από το αρχιδούκα Κάρολο Β. Ο Νίκολα Τέσλα σπούδασε ηλεκτρολογία το 1875 στο Γκρατς. Ο βραβευμένος με Νόμπελ Όττο Λέβι δίδαξε στο Πανεπιστήμιο του Γκρατς από το 1909 έως το 1938 και ο Έρβιν Σρέντιγκερ ήταν για λίγο πρύτανης στο Πανεπιστήμιο το 1936.
Πληθυσμός
Δεν περιέχει τα άτομα με δεύτερη κατοικία (37.624) και τους φοιτητές.
Εξωτερικοί σύνδεσμοι
Κατηγορία:Πόλεις της Αυστρίας Κατηγορία:Μνημεία Παγκόσμιας Κληρονομιάς στην Αυστρία
Βασιλική Βιβλιοθήκη του Βελγίου
Η Βασιλική Βιβλιοθήκη του Βελγίου (στα γαλλικά, Bibliothèque royale de Belgique • στα φλαμανδικά: Koninklijke Bibliotheek België, ονομάζεται επίσης και Albertina), είναι η εθνική βιβλιοθήκη του Βελγίου. Η ιστορία της αρχίζει στο τέλος του Μεσαίωνα, από τη βιβλιοθήκη των Δουκών της Βουργουνδίας.
Η έδρα της βρίσκεται στο Mont des Arts (λόφος των τεχνών), στο κέντρο των Βρυξελλών. Διαθέτει σημαντικές βιβλιογραφικές συλλογές, χειρόγραφα και όλα τα βιβλία που εκδίδονται στη χώρα ή βιβλία που εκδίδονται στο εξωτερικό από Βέλγους πολίτες. Είναι ταυτόχρονα έδρα του Κέντρου Αμερικανικών Σπουδών, ενώ συνεργάζεται με διάφορα πολιτιστικά και ακαδημαϊκά ιδρύματα σε όλη τη χώρα.
Ιστορία
Τα σημερινά κτίρια της βιβλιοθήκης κτίστηκαν μεταξύ 1954 και 1969, ταυτόχρονα με το αρχιτεκτονικό σύνολο που σχηματίστηκε από το συγκρότημα Mont des Arts, του οποίου αποτελεί τη μία πλευρά.
Από το 1958, η Βασιλική Βιβλιοθήκη του Βελγίου στεγάζει στους χώρους της τα Αρχεία και το Μουσείο Λογοτεχνίας (AML), το κέντρο τεκμηρίωσης και έρευνας για τη λογοτεχνική, θεατρική και συντακτική κληρονομιά του γαλλόφωνου Βελγίου.
Οργάνωση και δραστηριότητες
Σε συνεργασία με άλλες επιστημονικές βιβλιοθήκες στο Βέλγιο, καλύπτει τις ανάγκες πληροφόρησης σε όλους τους τομείς της έρευνας, 2., τόσο από τις δικές της συλλογές όσο και από πληροφορίες που συλλέγει από αλλού. Στα πλαίσια των συνεργασιών  της μεταξύ βιβλιοθηκών,  εκπροσωπείται σε οργανισμούς και σε δραστηριότητες που αφορούν την λειτουργία της και σε εξειδικευμένους  τομείς.
Οι κύριες δραστηριότητες της  είναι:
Συλλογή
μικρογραφία|273x273εσ|[[τετράδραχμο της Σικελίας]] Η βιβλιοθήκη διατηρεί:
Η βιβλιοθήκη διαθέτει έξι εξειδικευμένα τμήματα, συγκεκριμένα: Πολύτιμο αποθεματικό, Χάρτες και σχέδια, Μουσική, Γραφείο εκτυπώσεων, Γραφείο χειρογράφων και Νομίσματα και μετάλλια. Η συλλογή νομισμάτων περιέχει ένα από τα πιο πολύτιμα νομίσματα στον τομέα της νομισματικής, ένα τετράδραχμο της Σικελίας του 5ου αιώνα.
Μουσικό Τμήμα
Το Μουσικό Τμήμα της Βασιλικής Βιβλιοθήκης του Βελγίου θεωρείται ένα από τα σημαντικότερα κέντρα του Βελγίου για τη διατήρηση και τη μελέτη αρχείων  που σχετίζονται με τη μουσική. Διατηρεί μια πλούσια συλλογή από εκατοντάδες χιλιάδες χειρόγραφες και έντυπες παρτιτούρες, περίπου 100.000 ηχογραφήσεις, μια μεγάλη συλλογή αλληλογραφίας, έντυπα έργα, προγράμματα συναυλιών, αφίσες, φωτογραφίες και άλλα εικονογραφικά αρχεία, για να μην αναφέρουμε διάφορα αντικείμενα όπως μετάλλια, προτομές, μουσικά όργανα. Παρόλο που τα περισσότερα αρχεία που σχετίζονται με τη μουσική της Βασιλικής Βιβλιοθήκης  βρίσκονται στο τμήμα μουσικής, ορισμένα πρόσθετα έργα βρίσκονται στα τμήματα χειρογράφων, σπάνιων βιβλίων κτλ...
Το Μουσικό Τμήμα φροντίζει να αποκτήσει είτε με δωρεές είτε με αγορές  αρχεία που σχετίζονται με βέλγους  μουσικοσυνθέτες  όπως οι André-Ernest-Modeste Grétry, Henri Vieuxtemps, César Franck, Eugène Ysaÿe και Guillaume Lekeu, για να μην αναφέρουμε και άλλες ευρωπαϊκές προσωπικότητες όπως οι Albert Roussel, Darius Milhaud, Franz Liszt, Béla Bartók και Edvard Grieg. Πιο πρόσφατα, η αγορά των συλλογών του Marc Danval και του Eric Mathot εμπλούτισε τις συλλογές του Μουσικού Τμήματος με δεκάδες χιλιάδες ηχογραφήσεις και παρτιτούρες  τζαζ, και άλλα είδη μουσικής  από το Βέλγιο και το εξωτερικό. Μέσω νόμιμης κατάθεσης, η Μουσική Διεύθυνση αποκτά επίσης σημαντικό αριθμό μουσικολογικών έργων και παρτιτούρες που εκτυπώνονται στο Βέλγιο.
Αίθουσα χειρογράφων
Τα πολύτιμα χειρόγραφα φυλάσσονται σε διάφορα πυρίμαχα χρηματοκιβώτια και μπορούν να προβληθούν μόνο μετά από θετική απάντηση σε γραπτό αίτημα. Τα αντίγραφα είναι διαθέσιμα χωρίς προηγούμενο αίτημα.
Συχνά δανείζονται χειρόγραφα έργα για προσωρινές εκθέσεις. Τα δάνεια έχουν αυστηρούς όρους και καλύπτονται από ασφάλεια για αρκετά εκατομμύρια δολάρια στα πιο πολύτιμα έργα.
Παραπομπές
Κατηγορία:Εθνικές βιβλιοθήκες Βε
Εξέγερση του Κιλελέρ
Η εξέγερση του Κιλελέρ πραγματοποιήθηκε στη Θεσσαλία, το Μάρτιο του 1910, όταν οι ντόπιοι αγρότες ξεκίνησαν μαζικές διαμαρτυρίες ενάντια στα διευρυμένα προνόμια των "τσιφλικάδων" και τον περιορισμό των δικαιωμάτων των ίδιων. Η διαμαρτυρία κατάληξε άδοξα, στις 6 Μαρτίου 1910, όταν οι χωροφύλακες πυροβόλησαν εν ψυχρώ τους αγρότες. Περισσότεροι από τέσσερις διαδηλωτές σκοτώθηκαν και πολλοί τραυματίστηκαν.
Εξέγερση του Κιλελέρ
Ακόμα και αν οι αγροτικές περιοχές της Θεσσαλίας, και η ίδια η Θεσσαλία, δόθηκε από την Οθωμανική Αυτοκρατορία στο Βασίλειο της Ελλάδος, μέσω της Συνθήκης της Κωνσταντινουπόλεως, το 1881, οι αγροτικές περιοχές συνέχισαν για πολλά χρόνια να διοικούνται μέσω του συστήματος "Τσιφλίκι", ενώ οι Τσιφλικάδες είχαν ένα ημιφεουδαρχικό καθεστώς. Οι Τσιφλικάδες υποχρεώθηκαν να παράσχουν στέγη στους αγρότες τους και δεν τους επιτράπηκε να άγουν καταναγκαστική εργασία. Καθώς οι συνθήκες διαβίωσης και εργασίας των αγροτών επιδεινώθηκαν, οι διαμαρτυρίες έγιναν πιο συχνές, ιδίως μετά τη δολοφονία προσωπικοτήτων όπως ο ακτιβιστής Μαρίνος Αντύπας. Οι υποσχέσεις του Ελευθέριου Βενιζέλου, κατά την εκλογική του εκστρατεία του 1910, σχετικά με τη γεωργική μεταρρύθμιση, επιδείνωσαν περαιτέρω τις συνθήκες. Το Μάρτιο του 1910, οι αγρότες διοργάνωσαν μαζική διαμαρτυρία στη Λάρισα.
Η εξέγερση του Κιλελέρ ξεκίνησε όταν εκατοντάδες αγρότες προσπάθησαν να ταξιδέψουν με τρένο στη Λάρισα χωρίς να αγοράσουν εισιτήρια. Όταν το αίτημά τους απορρίφθηκε, οι αγρότες κατέβηκαν και συγκρούστηκαν με το σταθμάρχη, ο οποίος ζήτησε την παρέμβαση της Χωροφυλακής. Καθώς οι ειδήσεις για τις δολοφονίες εξαπλώθηκαν στη Λάρισα, οι συγκρούσεις μεταξύ χωροφυλάκων και διαδηλωτών επεκτάθηκαν.
Μεγάλη Κομόρα
thumb|Η [[σημαία της Μεγάλης Κομόρας|σημαία της Μεγάλης Κομόρας.]] Η Μεγάλη Κομόρα (Grande Comore) (επίσημη ονομασία Ngazidja και γνωστή ως Ngasidja) είναι νησί στον Ινδικό Ωκεανό, στα ανοικτά των ακτών της Αφρικής. Αποτελεί το μεγαλύτερο νησί του κράτους Κομόρες. Οι περισσότεροι από τους κατοίκους ανήκουν στην εθνότητα των Κομοριανών. Ο πληθυσμός της το 2006 ήταν γύρω στους 316.600 κατοίκους. Πρωτεύουσα του νησιού είναι το Μορονί, που αποτελεί επίσης την εθνική πρωτεύουσα. Σύμφωνα με το Σύνταγμα του 2002, κυβερνάται από έναν εκλεγμένο Πρόεδρο, όπως και τα άλλα νησιά με την ομοσπονδιακή κυβέρνηση να έχει πολύ περιορισμένες εξουσίες.
Ιστορική αναδρομή
thumb|Η θέση της Μεγάλης Κομόρας στο αρχιπέλαγος των Κομορών Επί πολλούς αιώνες, η Μεγάλη Κομόρα ήταν χωρισμένη σε δεκάδες σουλτανάτα, μεταξύ των οποίων τα Μπαμπάο, Ιτσάντρα, Μιτσαμιχούλι, Μπατζίνι, Χάμπου, Ουασίλι, Χαμάχαμε, Μπούντε, Χάμβου και ΛαΝτόμπ. Οι σουλτάνοι ήταν επίσης γνωστοί ως falmes.
To 1886 ο κυβερνήτης του Bambao, Σαΐντι Αλί ιμπν Σαΐντι Ομάρ, ένωσε τα σουλτανάτα της Μεγάλης Κομόρας και ιδρύθηκε ένα κράτος, η Njazidja, με τα υπόλοιπα σουλτανάτα να παραμένουν αυτόνομα. Τον ίδιο χρόνο η Γαλλία εγκαθίδρυσε προτεκτοράτο στο νησί. Το 1893 ο Σαΐντι Αλί εξορίστηκε. Το νησί προσαρτήθηκε από τους Γάλλους το 1911 και τα σουλτανάτα καταργήθηκαν. Η Μεγάλη Κομόρα ενώθηκε με το Ανζουάν και το Μοελί και συστάθηκε η Ομοσπονδία των Κομόρων, το 1975.
2019
Καθώς ήταν υποψήφιος ξανά για τις επόμενες προεδρικές εκλογές, ο κυβερνήτης Ασανί Αμαντί έλαβε άδεια σύμφωνα με το Σύνταγμα και αντικαταστάθηκε προσωρινά από τον Αμπντουραχίμ Σαΐντ Μπακάρ στις 13 Φεβρουαρίου 2019. Κυβερνήτρια εξελέγη η Μουντίν Σιτί Φαρουατά, η οποία ανέλαβε καθήκοντα στις 23 Μαΐου 2019.
Εξωτερικοί σύνδεσμοι
Κατηγορία:Νησιά των Κομορών
Μάριος Ματαλών
Ο Μάριος Ματαλών, γεννημένος στη Θεσσαλονίκη στις 16 Φεβρουαρίου 1989, είναι Έλληνας διεθνής καλαθοσφαιριστής. Έχει ύψος 1,86 m και αγωνίζεται στη θέση του πόιντ γκαρντ.
Άρχισε την μπασκετική του καριέρα από την Ακαδημία «Αστέρια» και στη συνέχεια αγωνίστηκε στην ομάδα των Εκπαιδευτηρίων Μαντουλίδη με την οποία κατέκτησε τη δεύτερη θέση στο Παγκόσμιο Σχολικό Πρωτάθλημα.
Επαγγελματική καριέρα
Ο Ματαλών ξεκίνησε την επαγγελματική του καριέρα από την ομάδα του Άρη αγωνιζόμενος στο πρώτο παιχνίδι της σεζόν 2005-06 όπου οι «κίτρινοι» επιβλήθηκαν του Μακεδονικού με 84-66. Την επόμενη χρονιά αγωνίστηκε και πάλι στην πρεμιέρα του πρωταθλήματος, στην ήττα του Άρη από τον Παναθηναϊκό με 82-69.
Το 2007-08 αγωνίστηκε με το Πανεπιστήμιο του Γουαϊόμινγκ σε τρεις αγώνες του NCAA και επέστρεψε στην Ελλάδα φορώντας τη φανέλα του Κολοσσού Ρόδου σε 14 αγώνες. Την επόμενη χρονιά δόθηκε δανεικός στην Α.Ε. Λάρισας από τον Άρη, παίζοντας μόλις σε επτά αγώνες.
Το 2009-10 αγωνίστηκε στο πρωτάθλημα του Ισραήλ με την ομάδα της Χάποελ Αφούλα πετυχαίνοντας 394 πόντους σε 26 παιχνίδια για τη δεύτερη κατηγορία του τοπικού πρωταθλήματος. Το 2010-11 φόρεσε τη φανέλα του Κόροιβου Αμαλιάδας για την Α2 εθνική κατηγορία ενώ μεταγράφηκε στον Ηλυσιακό το 2011-12, επιστρέφοντας στο πρωτάθλημα της Α1 μετά από τρία χρόνια.
Το καλοκαίρι του 2012 συμφώνησε με την ομάδα του ΟΦΗ, η οποία αγωνιζόταν στο πρωτάθλημα της Α2, πριν μεταγραφεί για δύο σεζόν στα Τρίκαλα, όπου σε 43 αγώνες πρωταθλήματος πέτυχε 240 πόντους.
Το καλοκαίρι του 2015 υπέγραψε στον Α.Γ.Ο. Ρεθύμνου, ενώ το καλοκαίρι του 2016 συμφώνησε με την ομάδα του Πανιωνίου.
Με την Εθνική Ομάδα
Έχει λάβει μέρος στις υποχρεώσεις με τις εθνικές ομάδες Παίδων, Εφήβων και Νέων με τις οποίες έχει συνολικά 67 διεθνείς συμμετοχές. Ως μέλος της Εθνικής Εφήβων κατέκτησε τη δεύτερη θέση (ασημένιο μετάλλιο) στο Ευρωμπάσκετ του 2007 που διεξήχθη στη Μαδρίτη.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές ισραηλινών συλλόγων Κατηγορία:Καλαθοσφαιριστές Απόλλωνα Πατρών Κατηγορία:Καλαθοσφαιριστές Άρη Κατηγορία:Καλαθοσφαιριστές Ηλυσιακού Κατηγορία:Καλαθοσφαιριστές Κολοσσού Ρόδου Κατηγορία:Καλαθοσφαιριστές Κόροιβου Αμαλιάδας Κατηγορία:Καλαθοσφαιριστές Λάρισας Κατηγορία:Καλαθοσφαιριστές ΟΦΗ Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Ρεθύμνου Κατηγορία:Καλαθοσφαιριστές Τρικάλων BC Κατηγορία:Πόιντ γκαρντ Κατηγορία:Έλληνες καλαθοσφαιριστές στο εξωτερικό
Σάρκωμα του Ίουινγκ
To  Σάρκωμα του Ewing είναι ο συχνότερος καρκίνος των οστών για άτομα παιδικής ηλικίας.
Επιδημιολογία
Ο όγκος αυτός δεν εμφανίζεται σχεδόν ποτέ σε άτομα της μαύρης φυλής. Κατά 90% εμφανίζεται στα οστά και 10% σε μαλακά μόρια.
Αίτια
Όπως και σχεδόν σε όλα τα είδη των καρκίνων, έτσι και αυτός δεν έχει σαφή αιτιολογία. Φαίνεται να παίζει καθοριστικό ρόλο μία γονιδιακή μετάθεση ανάμεσα στα χρωμοσώματα 11 και 22 που καταλήγει στην ένωση γονιδίων.
Διαφοροδιάγνωση
Είναι πολύ δύσκολη και πρέπει να γίνει κυρίως από ασθένεις με παρόμοια ακτινολογική εικόνα. Τέτοιες είναι η οστεομυελίτιδα, η το κάταγμα και το οστεοσάρκωμα. Η διάγνωση μπορεί να γίνει από το ιστορικό, από βιοχημικές, ανοσολογικές, ακτινολογικές εξετάσεις ( ΑΑ, σπινθηρογράφημα, αξονική, μαγνητική) καθώς και βιοψία.